**Povinnosti majiteľov nehnuteľností so žumpami**

Od 1.mája 2021 občania, ktorí majú záujem dať vyniesť odpadové žumpy si musia na obecnom úrade vyžiadať identifikačnú kartičku ČOV Hubice, podľa ktorej bude obec evidovať vývozy odpadových vôd. Šoférovi fekálneho vozidla treba odovzdať kartičku, ktorú potom šofér odovzdá na stanici ČOV Hubice.

Ten kto vykonáva odvoz odpadových vôd, je povinný vydať doklad o odvoze tomu, kto o odvoz požiadal.

Podľa § 23 ods. 2 zákona č. 442/2002 Z.z. o verejných vodovodoch a verejných kanalizáciách v znení neskorších predpisov „Vlastník stavby alebo vlastník pozemku, na ktorom bola povolená žumpa, je povinný pripojiť stavbu alebo pozemok na verejnú kanalizáciu, ak je to technicky možné a nevyžaduje si to neprimerane vysoké náklady“.

Priestupku na úseku ochrany vôd sa dopustí ten, kto nepreukáže zneškodňovanie odpadových vôd zo žumpy na výzvu obce alebo orgánu štátnej vodnej správy.